་མཛད་ནས། དུས་དང་
གནས་སྐབས་ཀུན་ཏུ་ཀློག་པ་ཐོས་བསམ་གྱི་འཁོར་ལོས་བསྟན་པའི་སྒྲོན་མེ་འབར་བའི་མཐུ་
དང་ལྡན་པར་མཛད་དེ་གཞུང་ལུགས་གང་དང་གང་གསུང་ཡང་སྤྱིའི་སྡོམ་ཆེན་མོ་རྣམས་སོ་
སོར་མཛད། ནང་སེལ་ གྱི་དབྱེ་བ་མི་འགལ་བ་རྣམས་སོ་སོར་ཕྱེ། དེའི་ཡན་ལག་དབྱེ་བ་
འབྱེད་དགོས་པ་རྣམས་སོ་སོར་བསྡུ་བར་མཛད། འཆད་པར་མཛད་པ་ན། བདག་ཅག་ཉན་པ་
པོ་སློབ་མའི་བློ་ཡུལ་དུ་ཡང༌། བརྗོད་བྱའི་དོན་མ་ལུས་པ་ཕྱོགས་གཅིག་ཏུ་འདུས་པ། ནང་
སེལ་གྱི་དབྱེ་བ་སྤྱི་དོན་གྱི་ཁོངས་སུ་མ་ཤོར་བ། བརྗོད་བྱ་ཐ་དད་ཀྱི་ཁོངས་མ་འཆུགས་ཤིང་མ་
འཁྲུགས་པ། དོན་གྱི་བརྗོད་བྱ་ཕྱོགས་གཅིག་ཏུ་མ་འདྲེས་ཤིང་འགྲེལ་པའི་སྦྱིའི་བསྡུས་དོན་
ཆོད་ཆེ་བ། བྱེ་བྲག་ཏུ་བསྡུས་པའི་དོན་ཚིག་འབྲུ་རྣ་བར་སྙན་ཅིང་ཡིད་ལ་འཇགས་པ། སྔ་མའི་
-456-

དཔལ་ལྡན་བླ་མ་འཇམ་དཔལ་དབྱངས་ཀྱི་རྣམ་ཐར།
ཆིག་ཕྲད་ཀྱིས་ཕྱི་མའི་ཚིག་འབད་མི་དགོས་པར་འདྲེན་ནུས་པས་ཐོག་མར་བཟུང་སླ་ཞིང་ཕྱིས་
བདེ་བླག་ཏུ་ཁོང་དུ་ཆུད་ནས་དགོངས་པ་དང་དགོངས་མིན་གྱི་ཆ་སོ་སོར་འབྱེད་པ་ཕུལ་དུ་བྱུང་
བརྗེད་དཀའ་བ། བསྡུས་དོན་ཙམ་གྱིས་ཀྱང་བཤད་བྱའི་གཞུང་གང་ཡིན་པ་དེ་ཉིད་ཀྱི་དོན་
བའི་སྤོབས་པ་སྐྱེད་པར་མཛད་པ་ནི། སྔོན་གྱི་མཁས་པ་ཆེན་པོ་ཀུན་གྱི་སྤྱི་ལུགས་ཡིན་ཀྱང་།
དེང་སང་ནི་བདག་གི་མཁན་པོ་འཇམ་པའི་དབྱངས་ཆོས་ཀྱི་རྗེ་འདི་ཉིད་ཀྱི་ཐུན་མོང་མ་ཡིན་
དག་གི་འཆད་
པའི་ཁྱད་པར་གྱི་ཆོས་སུ་མངོན་ཏེ། ཡོངས་སུ་གྲགས་པའི་མཁས་པ་ཆེན་པོ་དག་གི་
ཆུལ་ལ་ཡང༌། སྤྱི་དོན་ཆོད་ཆུང་ཞིང་མང་ལ་བཟུང་མི་བདེ་བར་རེ་བཤད། དེ་ལ་བསྡུས་དོན་
སྤུན་ལ་གོ་མི་བདེ་བར་རེ་བསྣན། ནང་སེལ་གྱི་དབྱེ་བ་སྤྲས་སྤྲོས་མང་པོ་རེ་སྦྱར་བས་བཤད་
བྱའི་གཞུང་དེ་སིལ་བུར་འཐོར་ནས་འགྲོ་བ་ཡང་མང་དུ་སྣང་བའི་ཕྱིར་རོ། །དེ་ལྟར་འཆད་པ་
ཚངས་པའི་དབྱངས་ཀྱིས་སྐལ་བཟང་གི་གདུལ་བྱ་ལ་བློ་གྲོས་ཀྱི་སྣང་བ་རྒྱ་ཆེར་སྤེལ་ནས།
རྩོད་པ་གནམ་ལྕགས་ཀྱི་རྡོ་རྗེས། ཕས་རྒོལ་གྱི་བྲག་རི་བཅོམ་པར་མཛད་པའི་ཚུལ་ཡང་
བསྟན་འཛིན་གྱི་སྐྱེས་བུ་ཀུན་གྱི་སྤྱི་ལུགས་ལྟར་བདག་ཉིད་ཆེན་པོ་འདིས་ཀྱང་བསྟན་པའི་
གཞུང་སྲོང་བར་མཛད་དེ་དེའི་ཚུལ་ཡང༌། སྔོན་སྐྱེ་དགུ་རྣམས་ཀྱི་ཚེ་ལོ་བསམ་གྱིས་མི་ཁྱབ་པ་
ཐུབ་པའི་དུས་སུ་བྱུང་པ་ཐུབ་པ་ཆེན་པོ་སེར་སྐྱ་དང་། དྲང་སྲོང་རྒྱས་པ་དང་། གཟེགས་ཟན་ལ་
སོགས་པའི་རྗེས་སུ་འབྲང་བ་གྲངས་ཅན་དང་ཉིད་ཀྱི་གསུང་ལས། སེང་གེ་འཕྲོག་བྱེར་དབྱིག་གི་སྙིང་པོ་དང་། །
ཕུར་བུའི་རྗེས་འབྲང་གཟེགས་ཟན་རྐང་མིག་སོགས། །མཐའ་དག་གཞུང་གི་རྣམ་དབྱེ་དུ་མ་ཡིས། །སྔོན་དུས་རྟོག་གེ་ངན་པ་
བཅོ་བརྒྱད་བྱུང་། །ཞེས་པ་ལྟར་རོ་རིག་བྱེད་པ་དང༌། གཞན་ཡང་རྒྱང་འཕེན་ལ་སོགས་པ་ཆེས་ཕྱིན་ཅི་
ལོག་པའི་ལམ་ལ་ཞུགས་པ་ཇི་སྙེད་ཅིག་ཡོད་ཀྱང༌། དེ་དག་གི་གྲུབ་པའི་མཐའ་འཛིན་པའི་
གང་ཟག་རང་རྒྱུད་པ་ནི་འཇིག་རྟེན་དབང་ཕྱུག་གི་སྤྲུལ་པའི་ཞིང་གངས་ཅན་གྱི་ལྗོངས་འདི་ན་
དངོས་སུ་མི་སྣང་ཞིང༌། རྒྱལ་བའི་བཀའ་དགོངས་འགྲེལ་དང་བཅས་པའི་དོན་ལ་རང་རང་གི་
-457-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཆ
གྲུབ་པའི་བླ་མ་སོ་སོའི་བཞེད་སྲོལ་ལས་བྱུང་པའི་ལུགས་སྲོལ་མི་འདྲ་བ་དཔག་ཏུ་མེད་པ་ཞིག་
བྱུང་བ་ལས། དེ་དག་ལ་ཡང་ཆོས་དང་ཆོས་མ་ཡིན་པའི་ཆ་སོ་སོར་འབྱེད་པའི་བསྟན་བཅོས་
རྣམས་ཀྱི་ཐོག་མ། ལོ་ཙཱ་བ་རིན་ཆེན་བཟང་པོས་མཛད་པའི་སྔགས་ལོག་སུན་འབྱིན་དང༌། དེ་
ཉིད་ལས་ཀྱང་རྒྱས་པར་ཕྱེ་བ་ཕོ་བྲང་ཞི་འོད་ཀྱིས་བོད་འབངས་སྤྱིལ་ལ་སྤྱི་ཡིག་ཏུ་མཛད་པ་
དང༌། དེ་དག་གི་རྗེས་ཐོགས་སུ་འཕེལ་པའི་ལོག་པའི་ཆོས་ཀྱི་རྣམ་གྲངས་རྣམས་འགོས་ལོ་ཙཱ་
བ་ཁུག་པ་ལྷས་བཙས་ཀྱིས་ཡི་གེར་བཀོད་པ་དང༌། དེ་དག་གི་རྗེས་སུ་འཕེལ་བའི་རྣམ་གྲངས་
ཆེ་ལོང་རྣམས་སུན་དབྱིན་པའི་བསྟན་བཅོས་ཆོས་རྗེ་ས་སྐྱ་པཎྜི་ཏས་མཛད་པའི་སྡོམ་པ་གསུམ་
གྱི་རབ་ཏུ་དབྱེ་བ་འདི་ཉིད་ཡིན་ཞིང༌། བསྟན་བཅོས་འདི་ཉིད་ལ་ཕྱིས་མཁས་པ་དག་གིས་དྲི་
བའི་སྒོ་ནས་འགལ་འདུ་བསྡེབས་པའི་སུན་འབྱིན་བརྗོད་པ་རྣམས་བདག་ཉིད་ཆེན་པོ་འདིའི་
དགག་བྱ་གཙོ་བོ་ཡིན་ལ། དེའི་ཚུལ་རྒྱས་པར་ནི་སྔ་དུས་མཛད་པའི་ཞིབ་མོ་རྣམ་འཐག་
སོགས་ཡིག་ཆ་དུ་མར་གསལ་བར་འབྱུང་ཞིང༌། ཁྱད་པར་བདག་ཉིད་ཆེན་པོ་ཉིད་ཀྱི་སྐུ་ཚེའི་
སྨད་ལ་གཞུང་ལུགས་རབ་འབྱམས་སྨྲ་བའི་བཤེས་གཉེན་དམ་པ་ཆོས་ཀྱི་རྗེ་ནོར་བུ་ཕུན་
ཚོགས་ཀྱིས་བསྐུལ་བར་མཛད་ནས་སྡོམ་གསུམ་དྲིས་ལན་ཞིབ་རྒྱས་སུ་མཛད་ཡོད་པ་དེ་དག་
ལས་རྟོགས་པར་བྱ་ཞིང་། གཞན་ཡང་མི་འདྲ་བའི་ནང་སེལ་གྱི་འཕྲུལ་ཅུང་ཟད་ཡོད་པ་རྣམས་
ནི་འདི་ལྟར། རྗེ་བཙུན་ཉིད་ཀྱི་གསུང་ལས། ཀླུ་སྒྲུབ་ཞབས་དང་ཐོགས་མེད་མཆེད་གཉིས་
པོའི། །ངེས་དོན་མི་མཐུན་ཤིང་རྟའི་སྲོལ་འབྱེད་ཅེས། །རྒྱ་བོད་མཁས་གྲུབ་ཀུན་གྱིས་གསལ་
བར་བསྟན། །འཕགས་མཆོག་གཉིས་ཀྱི་དགོངས་དབྱིངས་སུ་ཡིས་ལོན། །གཞན་སྟོང་སྨྲ་བའི་
དབུ་མའི་གཞུང་རྣམས་ལ། །ལུང་རིགས་གནོད་བྱེད་དབུ་མ་སྣང་བར་བཀོད། །ས་སྐྱ་པཎ་
ཆེན་བཞེད་པའི་དབུ་མ་ནི། །ཡོད་དགེར་འཆད་པ་སྡོམ་གསུམ་རབ་དབྱེར་བཀག །ཅེས་དང༌།
བསྟོད་ཚོགས་རྣམས་ ལས་ གཞན་སྟོང་བསྟན་ནོ་ཞེས། ཁུངས་སུ་སྨྲ་བ་བྲག་ ཆའི་ སྒྲ་དང་
-458-

དཔལ་ལྡན་བླ་མ་འཇམ་དཔལ་དབྱངས་ཀྱི་རྣམ་ཐར།
མཚུངས། །ཞེས་ཕྱག་བྲིས་དངོས་ལས་འབྱུང་བ་ལྟར་འདིར་ཟུར་ཙམ་དུ་བཤད་བྱའི་ཁུངས་
ཙམ་སྨོས་ཀྱི། ཞིབ་ཏུ་ལྟ་བར་འདོད་ན་ཞིབ་མོ་རྣམ་འཐག་དང་། དྲིས་ལན་གནད་དོན་གསལ་
བ། གནས་གསུམ་གསལ་བྱེད་སོགས་ལས་ལེགས་པར་འབྱུང་བས་དེ་དག་ཏུ་ཤེས་པར་བྱ་
ཞིང༌། དེ་ཡང་ཕྱོགས་འཛིན་གྱི་ཞེ་སྡང་གིས་མ་བསླད་པའི་བསྟན་པའི་བྱ་བ་ལ་ནན་ཏན་དུ་
བགྱི་བའི་ཚུལ་མཁས་པའི་སྐྱེས་བུ་ཀུན་ལ་རག་ལས་པས་དེ་ལྟར་ཏུ་མཛད་པའི་ཕྲིན་ལས་ཀྱི་
འཁོར་ལོ་བསྐོར་དུ་གསོལ། བདག་ཅག་ལྟ་བུ་རིགས་པའི་ལམ་ལ་མ་སྦྱངས་ཤིང་དགག་སྒྲུབ་
ཀྱི་ཆ་ལ་རྨོངས་པ་ཕྱོགས་ཐམས་ཅད་ལ་དག་པའི་སྣང་བ་སྦྱོང་བའི་སྤོང་བ་པ་དག་ལ་ཀུན་ཀྱང་
ལེགས་པའི་ལམ་རྨད་དུ་བྱུང་བ་ཉིད་ལ་ཡི་རང་བའི་དག་སྣང་ལས་འདི་དག་གི་ངག་སྦྱོར་བའི་
བློ་གྲོས་ཀྱི་མཐུ་ཅི་ཡང་མ་མཆིས་པར་གྱུར་པ་ལགས་པས་དེ་ཙམ་ལས་མ་སྤྲོས་སོ། །དེ་ལྟར་
རྩོད་པའི་སྒོ་ནས་སངས་རྒྱས་ཀྱི་བསྟན་པའི་བྱི་དོར་ལེགས་པར་མཛད་དེ།
མཁས་པའི་མཛད་པའི་སྲོལ་གསུམ་པ་རྩོམ་པའི་ཕྲེང་བས་བསྟན་པའི་རྒྱུན་ཇི་ལྟར་
སྤེལ་བའི་ཚུལ་ནི། སྤྱིར་རྩོམ་པའི་ཚུལ་འདི་མ་འོངས་པ་ཇི་སྲིད་བསྟན་པ་གནས་པ་དེ་སྲིད་དུ་
རྒྱུན་ཆགས་སུ་གནས་པས། འདི་ལ་གསུང་རབ་ལས་འབྱུང་བ་ལྟར་གྱི་དགོས་དོན་སོགས་
ཆོས་ལྔ་ལྡན་ལས་བརྩད་པའི་ཚིག་འབྲུ་བཟང་པོ་མཁས་པའིགཞུང་ལུགས་ལ་གྲགས་པ་ཞིག་
ཐུབ་བསྟན་འཛིན་པའི་དངོས་རྒྱུ་ཉིད་ཡིན་ལ། དེ་ལྟ་བུའི་མཛད་པ་ཕུལ་དུ་བྱུང༌བ༌ཡང༌།
བདག་ཅག་གི་འདྲེན་པ་བདག་ཉིད་ཆེན་པོ་འདིའི་གསུང་གིས་ཕྱེ་བའི་ལེགས་བཤད་ཀྱི་ཚུལ་
འདི་དག་ལ་ཉེ་བར་གནས་ཏེ། བསྟན་བཅོས་གང་དང་གང་མཛད་ཀྱང་ཐོག་མཪ་མཆོད་ཡུལ་
་པོ་མཧཱ་
ཁྱད་པར་ཅན་ལ་རིག་གནས་ལ་ཞུགས་ཤིང་མཁས་པ་ལ་གྲགས་པའི་སྡེབ་ལེགས་ཚིག་གི་
ཕྲེང་བས་མཆོད་པར་བརྗོད་ཅིང༌། དེ་ཡང་དཔེར་བརྗོད་ན། མ་ག་དྷའི་པཎྜི་ཏ་ཆེན་པོ་
ཨོ་ཏི་ཞེས་བྱ་བས་མཛད་པའི་ནོར་བུའི་བརྟག་ཐབས། ཧེ་ནུའི་རྒྱལ་རིགས་ཀྱི་པཎྜི་ཏ་ཆེན་པོ་
-459-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཆ
སྦྲང་རྩི་ཟླ་བའི་ཐུགས་ལ་བཞུགས་པ་རྗེ་ཉིད་ཀྱིས་བསྒྱུར་བར་མཛད་པའི་མཆོད་བརྗོད་ཀྱི་
ཚུལ་ལས་འདི་ལྟར་འབྱུང་སྟེ།
ཀ་ཛི་ན། བཱ་དྱདྲ་ཡ་བུདྡྷ་མཉྫུརྐ་བནྡྷ་རཱ་ག་ཏསྱཱ་ན་མུནཱིནྡྲ་པ་ར་མཏྠཾ་སྟོ་ཏྲཾ། གང་གི་མཁྱེན་དང་བརྩེ་བའི་
ཡོན་ཏན་མཚོ། །ཀུན་ཏུ་བཟང་པོ་བཅོམ་ལྡན་འཇིག་རྟེན་རྒྱལ། །གཉིས་མེད་གསུང་བ་སངས་རྒྱས་ཉི་མའི་གཉེན། །སྡིག་བྲལ་
ཐུབ་པའི་དབང་པོ་མཆོག་ལ་འདུད། །ཞེས་སྐད་གཉིས་ཟུང་ལྡན་དུ་མཛད་པ་འདི་ལྟ་བུས་ཀྱང་མཚོན་
པར་ནུས་ལ། དེ་བཞིན་དུ་སྐྱེས་བུ་དམ་པ་རྣམས་ཀྱི་བཀའ་སྲོལ་ལས་འབྱུང་བའི་བསྟན་བཅོས་
ཡ་སྱ་ཛྙ་ན་ང་ཡཱ་སནྟི་གུ་ཎ་སཱ་ག་ར་ས་མནྟ་བྷ་དྲོ་བྷ་ག་ཝན་ལོ་
གང་དང་གང་ལ་ཡང་རྩོམ་པར་དམ་བཅའ་བ། གཞུང་ལུགས་གང་དང་གང་དེའི་རྣམ་གཞག་
ཏུ་འགྱུར་ཞིང་སྡེབ་ལེགས་ཡིད་ཀྱི་འདོད་འཇོ་ལྟ་བུའི་འབྲུ་ཤ་སྟག་འབྱུང་བ་ཡང་དཔེར་བརྗོད་
ན། གོང་ གི་ འཕྲོས་ ལས། ཡ་ རབས་རྣམས་ལ་གཞུང་ ལུགས་སྐྱེས་ཀྱི་གཏམ། །མཁས་པ་
རྣམས་ལ་རིག་གནས་ཤེས་བྱའི་ཡུལ། །དབང་འབྱོར་རྣམས་ལ་ཕུན་ཚོགས་གཏེར་གྱི་མཛོད།།
བློ་གསལ་རྣམས་ཀྱི་འཇུག་ངོགས་ཆ་ཙམ་བྲི། །ཞེས་པ་འདི་ཙམ་གྱིས་མཚོན་པར་ནུས་པའི་
རྩོམ་པར་དམ་བཅའ་བའི་ཚུལ་སྔོན་དུ་བཏང་ནས། བཤད་བྱ་རང་གི་ངོ་བོ་གཞུང་ལུགས་དེ་
ཉིད་ཀྱི་སྟོན་བྱེད་དུ་འགྱུར་བའི་མདོ་རྒྱུད་ཀྱི་དགོངས་དོན་རྨད་དུ་བྱུང་བའི་ཁོག་ཕུབ་ཅིང༌། དེ་
ཉིད་ལས་གཞན་དུ་འགོང་བའི་ཆ་རྣམས་སུན་འབྱིན་པའི་ལུང་རིགས་ཀྱི་གཏན་ཚིགས་ཡང་
དག་པ་བཀོད་པར་མཛད་ནས་རང་ལུགས་འཐད་ལྡན་གྱི་ཆ་དེ་ཉིད་ལ་རྒྱབ་རྟེན་དུ་འགྱུར་བའི་
ལུང་རིགས་རྨད་དུ་བྱུང་བའི་སྒོ་ནས་ཡིད་ཆེས་སྐྱེད་པར་མཛད་ཅིང༌། དེ་ལའང་གཞན་གྱིས་
འགལ་བར་བཏགས་པའི་ཆ་ཤས་རྣམས་རེ་རེ་ནས་ཕྱེ་སྟེ། མི་འགལ་བར་སྟོན་པའི་གཏན་
ཚིགས་ཡང་དག་པ་རྟོག་གེ་པ་ཆེན་པོ་རིགས་པའི་ལམ་ལ་ཡུན་རིང་མོར་སྦྱངས་པ་དག་གིས་
ཀྱང་ཡིད་ཀྱི་ཡུལ་དུ་འཆར་བར་དཀའ་བའི་རིགས་པའི་སྣང་བ་འགྱེད༌པར༌མཛད༌ཅིང༌།
མདོར་ན། དེ་ལྟར་སྒྲུབ་ཅིང་སུན་འབྱིན་གྱི། །རེགས་པའི་གཞུང་ལུགས་གང༌གིས༌ཤེས། །
-460-

དཔལ་ལྡན་བླ་མ་འཇམ་དཔལ་དབྱངས་ཀྱི་རྣམ་ཐར།
མཁས་པ་དེ་ནི་རྫོགས་པ་ཡི། །སངས་རྒྱས་རྣམས་ཀྱི་བསྟན་པ་འཛིན། །ཞེས་པའི་ཚུལ་རྗེས་
སུ་དགོངས་ པའི་ མཛད་ པ་ བཟང་ པོས་གཞུང་གི་དོན་འགྲོལ་བར་མཛད་པའི། མཇུག་ཏུ་
བརྩམ་བྱ་དགེ་བའི་རྩ་བ་ཡང་མཐའ་ཡས་འགྲོ་བའི་དོན་དུ་རྗེས་སུ་བསྔོ་བའི་རྒྱལ་སྲས་སེམས་
དཔའི་རིང་ལུགས་དང་མཚུངས་པའི་མཐའ་བརྟེན་པར་མཛད་པ་ཡང༌། དཔེར་བརྗོད་ན་གོང་
གི་འཕྲོས་ལས། ཚིག་མདའི་ནོར་བུས་མི་བསྒྲུན༌ཞིང༌། །ནོར་རྒྱས་འབྱོར་པའི་བང་མཛོད་
ཀྱང༌། །དཔེ་ཟླར་འོས་པ་མ་ཡིན་པའི། །མི་ཟད་ཚིག་གི་གཏེར་འདི་མཚར། །འདི་ལ་བརྟེན་
ནས་འཁོར་བ་པ། །མི་ཤེས་གདུང་བ་ཀུན་ཕྲོགས་ནས། །ཐམས་ཅད་མཁྱེན་པའི་ཡོན་ཏན་
མཆོག །བསམ་འཕེལ་དཔལ་གྱིས་འཚོ་བར་ཤོག །ཅེས་པ་ལྟར། ཐོག་མཐའ་བར་གསུམ་དུ་
དགེ་བའི་རིང་ལུགས་ལས་བྱུང་བའི་རང་གཞན་གྲུབ་མཐའི་གནད་རྣམས་མ་འདྲེས་གསལ་
བར་སྟོན་པའི་ལེགས་པར་བཤད་པའི་སྒོ་མཐའ་ཡས་པ་འབྱུང་ཞིང་།
དེ་དག་ལ་ཡང་ནང་ཚན་གྱི་དབྱེ་བས་ཕྱེ་ན་ཐོག་མར་བསྟོད་ཚོགས་ལ། ཐུབ་དབང་
བསྟན་པའི་བདག་པོ་ལ་བསྟོད་པ་ལྷ་རྫས་པད་མ་དཀར་པོའི་མེ་ཏོག །གསུང་ངག་རིན་པོ་ཆེའི་
བརྒྱུད་པ་ལ་གསོལ་འདེབས་སུ་མཛད་པ་དགེ་ལེགས་རོལ་པའི་ཆུ་གཏེར་དང༌། མཐོང་བ་དོན་
ལྡན། བིརླ་པ་རྣམ་འགྱུར་དྲུག་ལ་རྗེས་སུ་བསྟོད་པ། དཔལ་བརྩེ་བ་ཆེན་པོ་ཀུན་དགའ་སྙིང་པོ་
ལ་ཡོན་ཏན་གྱི་ཁྱད་པར་ལྔ་ཕྲག་ཟློས་པ་གསུམ་གྱི་སྒོ་ནས་རྗེས་སུ་བསྟོད་པ། སྦྱང་དཀའ་ཟླ་
བ་བསོད་ནམས་རྩེ་མོ་ལ། མཁས་པའི་སྒོ་ནས་རྗེས་སུ་བསྟོད་པ་དང༌། རྗེ་བཙུན་རིན་པོ་ཆེ་
གྲགས་པ་རྒྱལ་མཚན་ལ་གྲུབ་པའི་སྒོ་ནས་རྗེས་སུ་བསྔགས་པའི་ཡོན་ཏན་གྱི་ཕྲེང་བ་སྤེལ་བ་
རེ་རེ། ཆོས་ཀྱི་རྗེ་ས་སྐྱ་པཎྜི་ཏ་ལ་རྣམ་གྲངས་དུ་མའི་སྒོ་ནས་རྗེས་སུ་བསྔགས་པའི་བསྟོད་ཚིག་
གི་ཕྲེང་བ་གསུམ། ཆོས་ཀྱི་རྒྱལ་པོ་འཕགས་པ་རིན་པོ་ཆེ་ལ། རྨད་དུ་བྱུང་བའི་ཕྲིན་ལས་ཀྱི་སྒོ་
ནས་བསྟོད་པ་དང༌། རྗེ་བཙུན་ཀུན་དགའ་བཟང་པོ་ལ་ཕུལ་དུ་བྱུང་བའི་མཛད་པ་ལས་རྗེས་
-461-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཆ
སུ་ བསྔགས་པའི་བསྟོད་ཚིག་ གི་ ཕྲེང་ བ་ རིགས་ཐམས་ཅད་ཀྱི་བདག་པོ་རྗེ་བཙུན་ཀུན་དགའ་དབང་ཕྱུག་གི་རྣམ་
པར་ཐར་པ་རིན་པོ་ཆེའི་ཕྲེང་བ། རྣམ་ཐར་དེ་ཉིད་གསོལ་འདེབས་སུ་མཛད་པའི་རབ་མཛེས་མ་དང་། དཔག་ཡས་མ་ཁྱད་པར་
བཀའ་དྲིན་དྲན་པའི་སྒོ་ནས་ཐུན་མོང་མ་ཡིན་པའི་ཡོན་ཏན་བསྔགས་པ་རྗེས་སུ་བརྗོད་པའི་བསྟོང་ཚིག་ཡོན་ཏན་གྱི་ཕྱེང་བ་
སྤྲེལ་བ་ཉིད་ཀྱི་ནང་དུ་འདི་ལྟར་དུ་འབྱུང་སྟེ། ཨེ་མ་གང་ཞིག་རྣམ་ཐར་ཞལ་དང་སྟོང་ཉིད་
མཚོན་བྱེད་བཅུ་དྲུག་ཕྱག །བསྡུ་དངོས་རང་བཞིན་ཞབས་རྣམས་གར་མཛད་སྲིད་དང་ཞི་བའི་
ཕ་རོལ་གཟིགས། །དོན་དམ་འགྱུར་མེད་ནམ་མཁའི་མཐིལ་ལྟར་ཤིན་ཏུ་སྔོ་བསངས་ལུས་
མཆོག་འཆང༌། །དངོས་ཀུན་རབ་བཀྲ་ཐིག་ལེས་ལུས་མཛེས་རང་འོད་ཡུམ་གྱིས་བརྟེན་དེར་
འདུད། །ཅེས་དང༌། ཕྱོགས་བཅུའི་རྒྱལ་བ་སྲས་བཅས་ཀུན། །གཅིག་བསྡུས་ལྷན་ཅིག་སྐྱེས་
དགའི་སྐུ། ཁམས་གསུམ་དབང་ཕྱུག་འགྲོ་བ་ཡི། །གཙུག་རྒྱན་མཆོག་ལ་ཕྱག་འཚལ་ལོ། །
ཞེས་དང༌ ། གང་ཞིག་བསྟན༌ན༌ཐར་པ་དམ་པའི་དཔལ། །མྱུར་དུ་བགྲོད་བྱེད་ཟབ་ལམ་
གདམས་པའི་གནད། །འཁྲུལ་མེད་བླ་མ་བསྟེན་པའི་ཐབས་འདི་ནི། །འདི་དང་གཞན་དུ་ཕན་
བདེ་འབྱུང་བའི་རྒྱུ། །ཞེས་འབྱུང་ཞིང༌ ། དེ་བཞིན་དུ་བཀའ་དྲིན་མཉམ་མེད་ཀྱི་འདྲེན་པ་